China verklaar ‘oorlog’ teen die ISDie twee mans wat tereggestel is. Die een gyselaar was ŉ 48-jarige Noorweër en die ander ŉ 50-jarige Chinese burger wat vanaf September deur die IS aangehou is. China het glo alles in die stryd gewerp om sy burger se bevryding te bewerkstellig. Die IS het glo aangevoer dat die twee mans se “ongelowige nasies” hulle in die steek gelaat het. Pres. Xi Jinping van China het verkondig dat die IS tot rekenskap gebring sal word nadat foto’s van die teregstelling geplaas is. China het tot dusver ŉ onsigbare rol in die Sirië-konflik gespeel. China ondersteun Rusland en pres. Basjar al-Assad. China het tot nou geen militêre hulp ten opsigte van die konflik verleen nie, maar sy stemtoon het verander. Pres. Xi het tydens die Apec-samekoms in Manila verklaar dat die IS “’n vyand van die mensdom is”. Wat die wêreld nou van China kan verwag, is egter nie onomwonde meegedeel nie.